
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 155 

29 Ιανουάριου 2013 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Ρύθμιση όρων, προϋποθέσεων και διαδικασίας για 
την εφαρμογή των διατάξεων του ν. 4052/2012 


που αφορούν τις Επιχειρήσεις Προσωρινής Απα¬ 
σχόλησης. 1 

Καθορισμός του ύψους, των όρων και προϋποθέσε¬ 
ων, και της διαδικασίας κατάπτωσης των εγγυη¬ 
τικών επιστολών που καταθέτουν οι Επιχειρήσεις 
Προσωρινής Απασχόλησης. 2 


ΑΠΟΦΑΣΕΙ Σ 

Αριθμ. 1517/34 (1) 


Ρύθμιση όρων, προϋποθέσεων και διαδικασίας για την 
εφαρμογή των διατάξεων του ν. 4052/2012 που αφο¬ 
ρούν τις Επιχειρήσεις Προσωρινής Απασχόλησης. 

Ο ΥΦΥΠΟΥΡΓΟΣ ΕΡΓΑΣΙΑΣ, 
ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις των άρθρων 98-112,122-133 και ιδίως 
του άρθρου 129 του ν. 4052/2012 «Νόμος Αρμοδιότητας 
Υπουργείων Υγείας και Κοινωνικής Αλληλεγγύης και 
Εργασίας και Κοινωνικής Ασφάλισης για εφαρμογή του 
νόμου «Εγκριση των Σχεδίων Συμβάσεων Χρηματοδο¬ 
τικής Διευκόλυνσης μεταξύ του Ευρωπαϊκού Ταμείου 
Χρηματοπιστωτικής Σταθερότητας Ε.Τ.Χ.Σ., της Ελλη¬ 
νικής Δημοκρατίας και της Τράπεζας της Ελλάδος, του 
Σχεδίου του Μνημονίου Συνεννόησης μεταξύ της Ελλη¬ 
νικής Δημοκρατίας, της Ευρωπαϊκής Επιτροπής και της 
Τράπεζας της Ελλάδος, και άλλες επείγουσες διατάξεις 
για την μείωση του δημοσίου χρέους και την διάσωση 
της εθνικής οικονομίας και άλλες διατάξεις» (ΦΕΚ Α' 41) 

2. Τις διατάξεις του Ν. 4093/2012 «Εγκριση Μεσοπρόθε¬ 
σμου Πλαισίου Δημοσιονομικής Στρατηγικής 2013-2016 - 
Επείγοντα Μέτρα Εφαρμογής του Ν. 4046/2012 και του 
Μεσοπρόθεσμου Πλαισίου Δημοσιονομικής Στρατηγικής 
2013-2016» (ΦΕΚ Α' 222). 


3. Τις διατάξεις του Ν. 3919/2011 (ΦΕΚ 32 Α72-3-2011) 
«αρχή επαγγελματικής ελευθερίας, κατάργηση αδικαιο¬ 
λογήτων περιορισμών στην πρόσβαση και άσκηση επαγ¬ 
γελμάτων», όπως τροποποιήθηκε με την παράγραφο 16 
του άρθρου 4 του ν. 4038/2012 «Επείγουσες ρυθμίσεις 
που αφορούν την εφαρμογή του μεσοπρόθεσμου πλαι¬ 
σίου δημοσιονομικής στρατηγικής 2012-2015» (ΦΕΚ Α' 14) 

4. Τις διατάξεις του άρθρου 90 του κώδικα ο οποίος 
κυρώθηκε με το άρθρο πρώτο του Π.Δ. 63/2005 «Κω¬ 
δικοποίηση της νομοθεσίας για την Κυβέρνηση και τα 
Κυβερνητικά Όργανα» (ΦΕΚ Α' 98). 

5. Τις διατάξεις του Π.Δ. 368/1989 «Οργανισμός του 
Υπουργείου Εργασίας» (ΦΕΚ Α' 163) όπως αυτός ισχύει. 

6. Το Π.Δ. 372/95 «Μεταφορά της Γενικής Γραμματεί¬ 
ας Κοινωνικών Ασφαλίσεων από το Υπουργείο Υγείας 
Πρόνοιας και Κοινωνικών Ασφαλίσεων στο Υπουργείο 
Εργασίας» (ΦΕΚ Α' 201). 

7. Την απόφαση Υπουργού Εργασίας και Κοινωνικής 
Ασφάλισης υπ’ αριθμ. 80036/2003 «Αρμοδιότητες των 
Διευθύνσεων: α) της Κοινωνικής Προστασίας που συ- 
στήθηκε με τον Ν. 3144/2003 και β) Απασχόλησης στο 
Υπουργείο Εργασίας και Κοινωνικών Ασφαλίσεων» (ΦΕΚ 
Β' 983) 

8. Το άρθρο 4 του Π.Δ. 85/2012 «Ίδρυση και μετονομα- 
σία Υπουργείων, μεταφορά και κατάργηση υπηρεσιών» 
(ΦΕΚ Α' 141) 

9. Την υπ’ αριθμ. 14362/20/18-7-2012 κοινή απόφαση 
Πρωθυπουργού και Υπουργού Εργασίας, Κοινωνικής 
Ασφάλισης και Πρόνοιας «Ανάθεση Αρμοδιοτήτων στον 
Υφυπουργό Εργασίας, Κοινωνικής Ασφάλισης και Πρό¬ 
νοιας Νικόλαο Παναγιωτόπουλο» (ΦΕΚ Β' 2166) 

10. Τις διατάξεις της υπ’ αριθμ. 9797/292/14-5-2012 από¬ 
φασης του Υπουργού Εργασίας και Κοινωνικής Ασφά¬ 
λισης (ΦΕΚ Β' 1664) 

11. Τις διατάξεις της υπ’ αριθμ. 25149/525/16-11-2012 
απόφασης του Υπουργού Εργασίας, Κοινωνικής Ασφά¬ 
λισης και Πρόνοιας (ΦΕΚ Β' 3050) 

12. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρα¬ 
τικού Προϋπολογισμού, αποφασίζουμε: 

ΚΕΦΑΛΑΙΟ Α' 

Αρθρο 1 

Σύσταση Επιχείρησης Προσωρινής Απασχόλησης 

1. Επιχείρηση Προσωρινής Απασχόλησης (ΕΠΑ) είναι 
το φυσικό ή νομικό πρόσωπο το οποίο έχει ως αντι¬ 
κείμενο δραστηριότητας την παροχή εργασίας από 
μισθωτούς της σε άλλον εργοδότη (έμμεσο εργοδότη) 
με την μορφή της προσωρινής απασχόλησης, όπως η 
απασχόληση αυτή προσδιορίζεται με την παράγραφο 
2 του άρθρου 123 του ν. 4052/2012. 

2. Η Επιχείρηση Προσωρινής Απασχόλησης δεν επι¬ 
τρέπεται να ασκεί οποιαδήποτε άλλη δραστηριότητα 
εκτός από αυτή της παρ. 1 της παρούσης. Κατ’ εξαί¬ 
ρεση η επιχείρηση αυτή επιτρέπεται να ασκεί και τις 
ακόλουθες δραστηριότητες: α) Μεσολάβηση για εξεύ¬ 
ρεση θέσεων εργασίας, για την άσκηση της οποίας η 
επιχείρηση πρέπει να έχει πραγματοποιήσει αναγγελία 
έναρξής σύμφωνα με το άρθρο 99 του ν. 4052/2012, β) 
Αξιολόγηση ή και κατάρτιση ανθρώπινου δυναμικού, 
εφόσον η επιχείρηση αυτή πληροί τους όρους και τις 
προϋποθέσεις που ορίζονται από τις κείμενες διατάξεις 
γ) συμβουλευτική και επαγγελματικό προσανατολισμό, 
σύμφωνα με τις κείμενες διατάξεις. 

3. Το φυσικό πρόσωπο το οποίο προτίθεται να ασκή¬ 
σει την συγκεκριμένη δραστηριότητα, δεν επιτρέπεται 
να ασκεί δραστηριότητες οι οποίες αντίκεινται στις δι¬ 
ατάξεις της υποπαραγράφου ΙΑ.8.1. του άρθρου πρώτου 
του Ν. 4093/2012 (ΦΕΚ Α' 222). Ομοίως, το καταστατικό 
του νομικού προσώπου το οποίο επιθυμεί να ασκήσει 
την δραστηριότητα της Προσωρινής Απασχόλησης, δεν 
επιτρέπεται να περιέχει σκοπούς οι οποίοι αντίκεινται 
στις διατάξεις της υποπαραγράφου ΙΑ.8.1. του άρθρου 
πρώτου του Ν. 4093/2012 (ΦΕΚ Α' 222). 

4. α. Το φυσικό πρόσωπο που υποβάλλει την αναγ¬ 
γελία έναρξης της ως άνω δραστηριότητας πρέπει να 
είναι έλληνας υπήκοος ή υπήκοος Κράτους Μέλους της 
Ευρωπαϊκής Ένωσης ή υπήκοος κράτους μέλους του 
Ενιαίου Ευρωπαϊκού Οικονομικού Χώρου ή ομογενής 
που νόμιμα διαμένει στην Ελλάδα. 

β. Όταν η αναγγελία έναρξης της ως άνω δραστηρι¬ 
ότητας υποβάλλεται από νομικό πρόσωπο, τα πρόσω¬ 
πα, στα οποία κατά το νόμο και το καταστατικό της 
Επιχείρησης Προσωρινής Απασχόλησης έχει ανατεθεί 
η αρμοδιότητα για τη διοίκηση, τη διαχείριση της περι¬ 
ουσίας αυτής και για την εκπροσώπησή της, θα πρέπει 
να είναι'Ελληνες υπήκοοι ή υπήκοοι κρατών μελών της 
Ευρωπαϊκής Ένωσης ή υπήκοοι κρατών μελών του Ενι¬ 
αίου Ευρωπαϊκού Οικονομικού Χώρου ή ομογενείς που 
νόμιμα διαμένουν στην Ελλάδα. 

5. Το φυσικό πρόσωπο, οι εταίροι των Ομόρρυθμων 
Εταιριών (Ο.Ε.), των Ετερόρρυθμων Εταιριών (Ε.Ε.), ο 
διαχειριστής της Εταιρίας Περιορισμένης Ευθύνης (ΕΠΕ), 
τα μέλη του Δ.Σ. της Ανώνυμης Εταιρίας (Α.Ε.)., που επι¬ 
θυμούν να ασκήσουν τη δραστηριότητα της προσωρινής 
απασχόλησης δεν επιτρέπεται: 

α) Να έχουν καταδικαστεί τελεσίδικα σε ποινή στε¬ 
ρητική της ελευθερίας τουλάχιστον ενός έτους ή 
ανεξαρτήτως ποινής για εκβίαση, απάτη, χρεοκοπία, 
τοκογλυφία, κλοπή, υπεξαίρεση, ληστεία, συκοφαντική 
δυσφήμηση, απειλή, απατηλή διέγερση σε μετανάστευ¬ 
ση, επικίνδυνη και βαριά σωματική βλάβη, εγκλήματα 
κατά της ζωής, κατά της γενετήσιας ελευθερίας και 


οικονομικής εκμετάλλευσης της γενετήσιας ζωής, περί 
τα υπομνήματα, σχετικά με το νόμισμα, εγκλήματα 
που αφορούν τα όπλα, τις αρχαιότητες, την προώθη¬ 
ση λαθρομεταναστών στο εσωτερικό της χώρας ή τη 
διευκόλυνση της μεταφοράς ή προώθησή τους ή της 
εξασφάλισης καταλύματος σε αυτούς για απόκρυψη ή 
για παραβάσεις της νομοθεσίας για την εγκατάσταση 
και κίνηση αλλοδαπών στην Ελλάδα, εμπόριο δούλων, 
παράβασης των διατάξεων για ναρκωτικά, λαθρεμπο¬ 
ρίου, του νόμου περί μεσαζόντων, εγκλήματα με χρή¬ 
ση μέσων υψηλής τεχνολογίας, εγκλήματα αντίστασης, 
αρπαγής ανηλίκων, παράνομη κατακράτηση, παράνομη 
βία, ασφαλιστικά αδικήματα (α.ν. 86/1967 ΦΕΚ Α' 136) και 
φορολογικά αδικήματα (ν. 2523/1997 ΦΕΚ Α' 179). 

β) Να έχουν παραπεμφθεί με τελεσίδικο βούλευμα για 
κακούργημα ή για πλημμέλημα της προαναφερόμενης 
παραγράφου έστω και αν το αδίκημα έχει παραγραφεί. 

Η κατά το προηγούμενο εδάφιο, μεταγενέστερη του 
χρόνου ορισμού τους, καταδίκη επιφέρει: α) στην πε¬ 
ρίπτωση του φυσικού προσώπου, την απαγόρευση της 
άσκησης της εν λόγω δραστηριότητας, η οποία επιβάλ¬ 
λεται με απόφαση του Προϊσταμένου της Διεύθυνσης 
Απασχόλησης του Υπουργείου Εργασίας Κοινωνικής 
Ασφάλισης και Πρόνοιας, β) στην περίπτωση Ο.Ε, Ε.Ε ή 
Ε.Π.Ε ή Α.Ε., την έκπτωση των προσώπων αυτών από την 
ιδιότητα των εταίρων ή του διαχειριστή ή των μελών 
του Δ.Σ. αντίστοιχα. Στην περίπτωση β’ η Επιχείρηση 
Προσωρινής Απασχόλησης υποχρεούται να αντικατα¬ 
στήσει το φυσικό πρόσωπο που εξέπεσε της ιδιότητάς 
του με άλλο και να γνωστοποιήσει στην Διεύθυνση 
Απασχόλησης του Υπουργείου Εργασίας Κοινωνικής 
Ασφάλισης και Πρόνοιας τον αντικαταστάτη του, εντός 
προθεσμίας 6 μηνών, προσκομίζοντας τα έγγραφα που 
αποδεικνύουν την εν λόγω αντικατάσταση. 

Άρθρο 2 

Ειδικότεροι όροι και προϋποθέσεις άσκησης 
της δραστηριότητας-επαγγέλματος 
της προσωρινής απασχόλησης 

Κάθε Επιχείρηση Προσωρινής Απασχόλησης προκει- 
μένου να ασκήσει την δραστηριότητα-επάγγελμα της 
προσωρινής απασχόλησης είτε στην κεντρική δομή είτε 
σε υποκατάστημα πρέπει να διαθέτει την αναγκαία κτι- 
ριακή υποδομή ως εξής: Ο χώρος άσκησης της συγκε¬ 
κριμένης δραστηριότητας πρέπει να είναι πλήρως διακε¬ 
κριμένος και να ικανοποιεί τις ελάχιστες απαιτήσεις που 
καθορίζονται στο Π.Δ. 16/96 «Ελάχιστες προδιαγραφές 
ασφάλειας και υγείας στους χώρους εργασίας» (ΦΕΚ 
10 Α'), με την επιφύλαξη τυχόν άλλων ειδικότερων δια¬ 
τάξεων που ισχύουν κάθε φορά. 

Άρθρο 3 

Προϋποθέσεις άσκησης των δραστηριοτήτων 
της Προσωρινής Απασχόλησης (Ε.Π.Α) 
και της μεσολάβησης (Ιδιωτικό Γ ραφείο 
Ευρέσεως Εργασίας) σε ενιαίο χώρο 

Στην περίπτωση κατά την οποία επιχείρηση, η οποία 
είτε ασκεί νομίμως την δραστηριότητα της προσωρινής 
απασχόλησης είτε πρόκειται να αναγγείλει την έναρ¬ 
ξη άσκησης της εν λόγω δραστηριότητας, επιθυμεί 
να ασκήσει και την δραστηριότητα της μεσολάβησης 
(Ι.Γ.Ε.Ε.), πρέπει να πληρεί τις εξής προϋποθέσεις: 

1. Ως προς την κτιριακή υποδομή: 

α. Σε περίπτωση κατά την οποία φυσικό ή νομικό 
πρόσωπο ασκεί νομίμως τη δραστηριότητα ΕΠΑ στην 
κεντρική δομή του και προτίθεται να ασκήσει και τη 
δραστηριότητα του ΙΓΕΕ σε ενιαίο χώρο, αναγγέλλο¬ 
ντας τούτο στην αρμόδια διοικητική αρχή, παρέχεται η 
δυνατότητα χρησιμοποίησης κοινής εισόδου και διαδρό¬ 
μων, με την προϋπόθεση τήρησης των διατάξεων της 
παραγράφου ΙΑ.9.4. του άρθρου πρώτου του Ν. 4093/2012 
(ΦΕΚ Α' 222) και του άρθρου 2 της παρούσας. 

β. Σε περίπτωση κατά την οποία φυσικό ή νομικό 
πρόσωπο, ασκεί νομίμως τη δραστηριότητα της ΕΠΑ 
σε υποκατάστημα και προτίθεται να ασκήσει και τη 
δραστηριότητα του ΙΓΕΕ στο εν λόγω υποκατάστημα 
και σε ενιαίο χώρο, παρέχεται η δυνατότητα χρησιμο¬ 
ποίησης κοινής εισόδου και διαδρόμων, με την προϋπό¬ 
θεση τήρησης των διατάξεων της παραγράφου ΙΑ.9.4 
του άρθρου πρώτου του Ν. 4093/2012 (ΦΕΚ Α' 222) και 
του άρθρου 2 της παρούσας. 

2. Ως προς το Προσωπικό: 

Στην περίπτωση άσκησης της δραστηριότητας του 
ΙΓΕΕ στο χώρο όπου στεγάζεται είτε η κεντρική δομή 
της ΕΠΑ, είτε το υποκατάστημά της, το ΙΓΕΕ πρέπει 
να διαθέτει έναν Διευθυντή με τα προσόντα που προ- 
βλέπονται από την παράγραφο 2 του άρθρου 100 του 
Ν. 4052/2012, όπως ισχύει. 

Αρθρο 4 

Απαιτούμενα δικαιολογητικά για την άσκηση 
της δραστηριότητας της προσωρινής απασχόλησης 

Οι ενδιαφερόμενοι υποβάλλουν στη Διεύθυνση Απα¬ 
σχόλησης του Υπουργείου Εργασίας Κοινωνικής Ασφά¬ 
λισης και Πρόνοιας φάκελο με τα ακόλουθα δικαιολο- 
γητικά, κατά περίπτωση: 

1. Ως προς την Επιχείρηση 

α) Άσκηση της δραστηριότητας από φυσικό πρόσωπο: 
αα) Αίτηση πλήρως συμπληρωμένη και υπογεγραμ¬ 
μένη 

αβ) Βεβαίωση της αρμόδιας ΔΟΥ για έναρξη επιτη¬ 
δεύματος 

αγ) Πιστοποιητικό φορολογικής ενημερότητας 
αδ) Πιστοποιητικό ασφαλιστικής ενημερότητας 
αε) Την εγγυητική επιστολή του άρθρου 126 του 
ν. 4052/12 που αφορά τη διασφάλιση των αποδοχών 
των προσωρινά απασχολούμενων μισθωτών της, ϋ) φω¬ 
τοτυπία της εγγυητικής επιστολής του άρθρου 126 του 
ν. 4052/12 που αφορά τη διασφάλιση των ασφαλιστικών 
εισφορών των προσωρινά απασχολούμενων μισθωτών 
της, συνοδευόμενη από τη βεβαίωση κατάθεσής της 
στην Διεύθυνση Οικονομικών Υπηρεσιών του ΙΚΑ. 

β) Ασκηση της δραστηριότητας από Ομόρρυθμη ή 
Ετερόρρυθμη Εταιρεία: 

βα) Αίτηση πλήρως συμπληρωμένη και υπογεγραμμένη 
από τον νόμιμο εκπρόσωπο της εταιρείας 
ββ) Αντίγραφο του συμβολαίου σύστασης (καταστα¬ 
τικού) της αιτούσας εταιρείας με τυχόν τροποποιήσεις 
του, 

βγ) Ανακοίνωση καταχώρησης της εταιρείας στο αρ¬ 
μόδιο Πρωτοδικείο 

βδ) Βεβαίωση της αρμόδιας ΔΟΥ για έναρξη επιτη¬ 
δεύματος 

βε) Πιστοποιητικό φορολογικής ενημερότητας 
βστ) Πιστοποιητικό ασφαλιστικής ενημερότητας 


βζ) Την εγγυητική επιστολή του άρθρου 126 του 
ν. 4052/12 που αφορά τη διασφάλιση των αποδοχών 
των προσωρινά απασχολούμενων μισθωτών της, ϋ) φω¬ 
τοτυπία της εγγυητικής επιστολής του άρθρου 126 του 
ν. 4052/12 πού αφορά τη διασφάλιση των ασφαλιστικών 
εισφορών των προσωρινά απασχολούμενων μισθωτών 
της, συνοδευόμενη από τη βεβαίωση κατάθεσής της 
στην Διεύθυνση Οικονομικών Υπηρεσιών του ΙΚΑ. 

γ) Άσκηση της δραστηριότητας από Ανώνυμη Εταιρεία 
(Α.Ε.) ή Εταιρεία Περιορισμένης Ευθύνης (ΕΠΕ) 
γα) Αίτηση πλήρως συμπληρωμένη και υπογεγραμμέ¬ 
νη από τον νόμιμο εκπρόσωπο της εταιρείας 
γβ) Αντίγραφο του συμβολαίου σύστασης (καταστατι¬ 
κού) της αιτούσας εταιρείας μαζί με τυχόν διορθωτική 
πράξη και το αντίστοιχο ΦΕΚ, και αντίγραφα των τρο- 
ποποιητικών συμβολαίων (ή αποφάσεων Γ.Σ για τροπο¬ 
ποιήσεις του καταστατικού) με τα ΦΕΚ αυτών. 

γγ) Ανακοίνωση καταχώρησης στο Μητρώο Ανωνύμων 
Εταιρειών ή ΕΠΕ. 

γδ) Στην περίπτωση της Α.Ε., το ΦΕΚ με τη συγκρό¬ 
τηση του Διοικητικού Συμβουλίου σε σώμα και την εκ¬ 
προσώπηση της Εταιρείας. Στην περίπτωση της ΕΠΕ, το 
ΦΕΚ στο οποίο περιλαμβάνεται η επωνυμία του διαχει¬ 
ριστή, των εταίρων και των εκπροσώπων της εταιρείας. 

γε) Βεβαίωση της αρμόδιας ΔΟΥ για έναρξη επιτη¬ 
δεύματος 

γστ) Πιστοποιητικό φορολογικής ενημερότητας 
γζ) Πιστοποιητικό ασφαλιστικής ενημερότητας 
γη) Την εγγυητική επιστολή του άρθρου 126 του 
ν. 4052/12 που αφορά τη διασφάλιση των αποδοχών 
των προσωρινά απασχολούμενων μισθωτών της, ϋ) φω¬ 
τοτυπία της εγγυητικής επιστολής του άρθρου 126 του 
ν. 4052/12 που αφορά τη διασφάλιση των ασφαλιστικών 
εισφορών των προσωρινά απασχολούμενων μισθωτών 
της, συνοδευόμενη από τη βεβαίωση κατάθεσής της 
στην Διεύθυνση Οικονομικών Υπηρεσιών του ΙΚΑ. 

2. Ως προς τα πρόσωπα της παραγράφου 5 του άρ¬ 
θρου 1 της παρούσας υποβάλλονται: 

α) πρόσφατο αντίγραφο ποινικού Μητρώου 
β) Επικυρωμένα αντίγραφα Δελτίου Αστυνομικής Ταυ¬ 
τότητας ή Διαβατηρίου, ειδικά δε για τους ομογενείς 
του ειδικού δελτίου ταυτότητας ομογενούς. 

3. Ως προς την κτιριακή υποδομή: 

α) Αντίγραφο τίτλου ιδιοκτησίας ή μισθωτηρίου συμ¬ 
βολαίου 

β) Πιστοποιητικό πυρασφάλειας ή ισοδύναμο έγγραφο 
που διασφαλίζει την πυρασφάλεια του χώρου. 

γ) Πιστοποιητικό που εκδίδεται από διπλωματούχο 
(πτυχιούχο) Πολιτικό Μηχανικό με άδεια ασκήσεως 
επαγγέλματος και πιστοποιεί ότι πληρούνται κατά πε¬ 
ρίπτωση: Οι απαιτήσεις της παρ. 2 του παραρτήματος 

1 και II του Π.Δ. 16/1996 και οι απαιτήσεις της παρ. 22 
του Παραρτήματος I ή της παρ. 21 του παραρτήματος 
II του Π.Δ. 16/1996. 

δ) Δήλωση ότι έχει προβεί στη προβλεπόμενη από το 
ΠΔ. 105/95 σήμανση ασφάλειας ή και υγείας στην εργασία. 

Ειδικά στην περίπτωση αναγγελίας έναρξης της δρα¬ 
στηριότητας ΕΠΑ σε υποκατάστημα ΕΠΑ, προσκομίζο¬ 
νται εκείνα εκ των δικαιολογητικών των περιπτώσεων 1, 

2 και 3 του παρόντος άρθρου που είτε αφορούν το υπο¬ 
κατάστημα είτε έχουν υποβληθεί στην υπηρεσία για την 
κεντρική δομή και έχει παρέλθει ο χρόνος ισχύος τους. 

Άρθρο 5 

Διαδικασία πιστοποίησης 

1. Οι ενδιαφερόμενοι καταθέτουν στη Διεύθυνση 
Απασχόλησης του Υπουργείου Εργασίας Κοινωνικής 
Ασφάλισης και Πρόνοιας, σε δύο αντίτυπα φάκελο που 
περιλαμβάνει την αίτηση με όλα τα απαραίτητα δικαιο- 
λογητικά που προβλέπονται στο άρθρο 4 της παρούσας, 
πλην των εγγυητικών επιστολών. 

2. Η αρμόδια υπηρεσία ελέγχει την πληρότητα του 
φακέλου. Εάν ο φάκελος είναι πλήρης προωθείται στη 
συνέχεια για επιτόπιο έλεγχο και αξιολόγηση. 

3. Ο επιτόπιος έλεγχος ανατίθεται σε τριμελείς Επι¬ 
τροπές που απαρτίζονται από υπαλλήλους του Σώματος 
Επιθεώρησης Εργασίας (ΣΕΠΕ), εκ των οποίων οι δύο θα 
είναι Επιθεωρητές Εργασιακών Σχέσεων και ο ένας θα 
είναι Επιθεωρητής Ασφάλειας και Υγείας στην Εργασία. 

4. Σκοπός του επιτόπιου ελέγχου είναι η επαλήθευση 
των στοιχείων του φακέλου και η σύνταξη έκθεσης αξι¬ 
ολόγησης, αφού προηγηθεί συνέντευξη των ελεγκτών 
με τον νόμιμο εκπρόσωπο της επιχείρησης. 

5. Η Επιτροπή ελέγχου της παραγράφου 3 του παρό¬ 
ντος άρθρου υποβάλλει στη Διεύθυνση Απασχόλησης 
του Υπουργείου Εργασίας Κοινωνικής Ασφάλισης και 
Πρόνοιας, ύστερα από τη διενέργεια του επιτόπιου ελέγ¬ 
χου, αιτιολογημένη έκθεση ελέγχου και αξιολόγησης για 
την πιστοποίηση συνδρομής των νομίμων προϋποθέσεων. 

6.0 προϊστάμενος της Διεύθυνσης Απασχόλησης αφού 
λάβει υπόψη την έκθεση ελέγχου και αξιολόγησης και 
όλα τα σχετικά στοιχεία, εφόσον δεν συντρέχει λόγος 
απαγόρευσης άσκησης της δραστηριότητας, καλεί τον 
ενδιαφερόμενο να καταθέσει τις εγγυητικές επιστολές, 
σύμφωνα με τα οριζόμενα στην υπ’ αριθμ. 23863/506/2012 
απόφαση του Υπουργού Εργασίας Κοινωνικής Ασφάλισης 
και Πρόνοιας (ΦΕΚ Β' 2963). Η άσκηση της δραστηρι¬ 
ότητας της Προσωρινής Απασχόλησης, τόσο για την 
κεντρική εγκατάσταση όσο και για τα υποκαταστήματα 
της επιχείρησης, προϋποθέτει την καταβολή παράβολου 
147 ευρώ υπέρ του Δημοσίου, το οποίο εισπράττεται από 
την αρμόδια Δημόσια Οικονομική Υπηρεσία (ΔΟΥ) ως 
δημόσιο έσοδο, και υποβάλλεται από τον ενδιαφερόμενο 
στην Διεύθυνση Απασχόλησης του Υπουργείου Εργασίας 
Κοινωνικής Ασφάλισης και Πρόνοιας. 

Η καταβολή του ανωτέρω παράβολου απαιτείται σε 
κάθε περίπτωση αναγγελίας έναρξης της δραστηριό¬ 
τητας ΕΠΑ, στην περίπτωση που επιτραπεί στην ΕΠΑ η 
άσκηση δραστηριότητας ΕΠΑ και ΙΓΕΕ σε ενιαίο χώρο 
και στην περίπτωση αλλαγής της έδρας της ΕΠΑ. 

7. Σε περίπτωση μη συνδρομής των νομίμων προϋ¬ 
ποθέσεων για την άσκηση της δραστηριότητας της 
προσωρινής απασχόλησης ή μη εμπρόθεσμης προσκό¬ 
μισης των εγγυητικών επιστολών, ο προϊστάμενος της 
Διεύθυνσης Απασχόλησης του Υπουργείου Εργασίας 
Κοινωνικής Ασφάλισης και Πρόνοιας απαγορεύει την 
άσκηση της εν λόγω δραστηριότητας, εντός τριμήνου 
από την υποβολή της σχετικής αναγγελίας συνοδευο- 
μένης από φάκελο περιέχοντα τα πλήρη δικαιολογητικά, 
ενημερώνοντας σχετικά τον ενδιαφερόμενο. Κατά της 
απόφασης αυτής, χωρεί άσκηση από τον ενδιαφερόμενο 
ενδικοφανούς προσφυγής εντός προθεσμίας τριάντα 
ημερών από την ημερομηνία κοινοποίησης της απόφα¬ 
σης, ενώπιον της Ειδικής Επιτροπής Ιδιωτικών Υπηρε¬ 
σιών Απασχόλησης. 


8. Μετά την ολοκλήρωση της ανωτέρω περιγραφό- 
μενης διαδικασίας και εφόσον συντρέχει η συνδρομή 
των νομίμων προϋποθέσεων η Διεύθυνση Απασχόλησης 
του Υπουργείου Εργασίας Κοινωνικής Ασφάλισης και 
Πρόνοιας αποστέλλει έγγραφο στην ενδιαφερόμενη 
επιχείρηση με το οποίο της γνωστοποιεί ότι μπορεί 
να ασκεί νομίμως την δραστηριότητα της προσωρινής 
απασχόλησης. 

Αρθρο 6 

Όροι, προϋποθέσεις και διαδικασία 
απαγόρευσης άσκησης της δραστηριότητας 
της Προσωρινής Απασχόλησης σε επιχείρηση 
που είχε παρασχεθεί δυνατότητα 
άσκησης της εν λόγω δραστηριότητας 

1. Η απαγόρευση της άσκησης της δραστηριότητας 
της Προσωρινής Απασχόλησης, σε επιχείρηση η οποία 
λειτουργεί νομίμως, επιβάλλεται στις ακόλουθες περι¬ 
πτώσεις: α) Όταν η επιχείρηση Προσωρινής Απασχό¬ 
λησης ασκεί και άλλες δραστηριότητες πέραν των 
αναφερομένων, στην υποπαραγράφο ΙΑ.8.1. του άρθρου 
πρώτου του Ν. 4093/2012 (ΦΕΚ Α' 222), 

β) Όταν διαπιστωθεί ότι η Επιχείρηση Προσωρινής 
Απασχόλησης παραβίασε τους όρους του άρθρου 2 
της παρούσας. 

γ) Όταν η Επιχείρηση Προσωρινής Απασχόλησης δεν 
καταθέσει τις κατά το άρθρο 126 του ν. 4052/2012 προ- 
βλεπόμενες συμπληρωματικές εγγυητικές επιστολές, 
νομίμως και εμπροθέσμως. 

δ) Όταν διαπιστωθεί ότι η Επιχείρηση Προσωρινής 
Απασχόλησης δεν αντικατέστησε και γνωστοποίησε 
τον εταίρο, το μέλος του Δ.Σ, το διαχειριστή ή εκπρό¬ 
σωπό της, ως όφειλε σύμφωνα με την παράγραφο 5 
του άρθρου 1 της παρούσας, κατά περίπτωση. ε)Όταν 
διαπιστωθεί, κατόπιν ελέγχου, ότι η Επιχείρηση Προ¬ 
σωρινής Απασχόλησης έχει υποπέσει σε παράβαση των 
διατάξεων της εργατικής νομοθεσίας επιπέδου πολύ 
υψηλής, σύμφωνα με την Υ.Α. 15527/639/2010 (ΦΕΚ Β' 
1359), όπως ισχύει. 

2. Οι έλεγχοι διενεργούνται από υπαλλήλους του 
Υπουργείου Εργασίας Κοινωνικής Ασφάλισης και Πρό¬ 
νοιας ή από Επιθεωρητές του Σώματος Επιθεώρησης 
Εργασίας. Οι υπάλληλοι που διαπιστώνουν την παράβα¬ 
ση των υπό τα στοιχεία α έως ε της παρ. 1, ζητούν από 
την ελεγχθείσα επιχείρηση προσωρινής απασχόλησης 
την υποβολή έγγραφων εξηγήσεων εντός προθεσμίας η 
οποία δεν μπορεί να είναι μικρότερη των πέντε ημερών. 
Μετά την υποβολή εγγράφων εξηγήσεων από την επιχεί¬ 
ρηση ή παρελεύσεως άπρακτης της ταχθείσας προθε¬ 
σμίας, ο ελεγκτής διατυπώνει αιτιολογημένη γνώμη προς 
τη Διεύθυνση Απασχόλησης του Υπουργείου Εργασίας 
Κοινωνικής Ασφάλισης και Πρόνοιας, περί της συνδρομής 
ή μη των προϋποθέσεων απαγόρευσης της άσκησης 
της δραστηριότητας από την ελεγχθείσα επιχείρηση 
και αποστέλλει τα σχετικά με την υπόθεση έγγραφα. 

3. Ο Προϊστάμενος της Διεύθυνσης Απασχόλησης 
του Υπουργείου Εργασίας Κοινωνικής Ασφάλισης και 
Πρόνοιας αφού λάβει υπόψη τη διατυπωθείσα γνώ¬ 
μη και τα υποβληθέντα έγγραφα, δύναται με πράξη 
του να απαγορεύσει στην ελεγχθείσα επιχείρηση την 
άσκηση της δραστηριότητας της προσωρινής απα¬ 
σχόλησης. 

4. Κατά της ανωτέρω απόφασης χωρεί η άσκηση από 
τον ενδιαφερόμενο ενδικοφανούς προσφυγής, ενώπι¬ 
ον της Ειδικής Επιτροπής Ιδιωτικών Υπηρεσιών Απα¬ 
σχόλησης, εντός προθεσμίας τριάντα ημερών από την 
ημερομηνία κοινοποίησης της απόφασης. Η προθεσμία 
άσκησης της ενδικοφανούς προσφυγής και η άσκηση 
αυτής δεν αναστέλλουν την εκτέλεση της απόφασης. 

Αρθρο 7 

Στοιχεία συμβάσεων προσωρινής απασχόλησης 
και άλλες διατυπώσεις 

1. Οι συμβάσεις προσωρινής απασχόλησης που συ- 
νάπτονται, σύμφωνα με την παρ. 1 του άρθρου 124 
ν. 4052/2012 μεταξύ της Επιχείρησης Προσωρινής Απα¬ 
σχόλησης και των μισθωτών, πέραν των οριζόμενων 
στη διάταξη αυτή στοιχείων και με την επιφύλαξη του 
άρθρου 2 του Π.Δ. 156/94 (ΦΕΚ 102 Α'), πρέπει να περι¬ 
λαμβάνουν και τα εξής επιπλέον στοιχεία: 

α) Αναγραφή του αριθμού πρωτοκόλλου της Βεβαί¬ 
ωσης περί δυνατότητας άσκησης της δραστηριότητας 
της Επιχείρησης Προσωρινής Απασχόλησης. 

β) Αναγραφή των στοιχείων των Τραπεζικών εγγυητι¬ 
κών επιστολών, που κατατέθηκαν από την Επιχείρηση 
Προσωρινής Απασχόλησης ως οικονομική εγγύηση των 
αποδοχών και των ασφαλιστικών εισφορών. 

γ) Μνεία της υποχρέωσης του εργοδότη (Ε.Π.Α.) για τη 
λήψη και τήρηση όρων υγιεινής και ασφάλειας 

2. Στην περίπτωση κατά την οποία κατά τον χρόνο 
σύναψης της ως άνω σύμβασης δεν είναι γνωστός ο 
έμμεσος εργοδότης, αμέσως μετά τη σύναψη της σύμ¬ 
βασης μεταξύ της Επιχείρησης και του έμμεσου εργοδό¬ 
τη, καταρτίζεται συμπληρωματική σύμβαση μεταξύ της 
Επιχείρησης Προσωρινής Απασχόλησης και του εργα¬ 
ζόμενου, στην οποία καθορίζονται οι ειδικότεροι όροι 
παροχής της εργασίας αυτού στον έμμεσο εργοδότη. 

3. Οι προσωρινά απασχολούμενοι καταχωρούνται 
στον πίνακα προσωπικού της Επιχείρησης Προσωρινής 
Απασχόλησης, ο οποίος υποβάλλεται στην αρμόδια Κοι¬ 
νωνική Επιθεώρηση Εργασίας του ΣΕΠΕ της έδρας της. 
Αντίγραφο του ως άνω πίνακα προσωπικού, αποστέλ- 
λεται από την Επιχείρηση Προσωρινής Απασχόλησης 
στον έμμεσο εργοδότη, κατά το μέρος που αφορά τους 
παραχωρηθέντες σε αυτόν εργαζόμενους. Ο ανωτέρω 
πίνακας αναρτάται στον χώρο εργασίας του έμμεσου 
εργοδότη. 

Η Επιχείρηση Προσωρινής Απασχόλησης υποχρεούται 
να αποστέλλει στον έμμεσο εργοδότη και αντίγραφα 
των συμβάσεων με τους εργαζομένους της που πα¬ 
ρέχουν τις υπηρεσίες τους καθώς και στοιχεία που 
αποδεικνύουν την ασφαλιστική τους κάλυψη, εφόσον 
δεν έχει αναλάβει ο έμμεσος εργοδότης την υποχρέ¬ 
ωση της ασφαλιστικής κάλυψης. Ο έμμεσος εργοδό¬ 
της στην κατάσταση προσωπικού που καταθέτει στην 
οικεία επιθεώρηση εργασίας έχει την υποχρέωση να 
περιλαμβάνει σε "ειδικό κεφάλαιο" τους προσωρινά 
απασχολούμενους αναγράφοντας και την Επιχείρηση 
Προσωρινής Απασχόλησης, της οποίας οι προσωρινά 
απασχολούμενοι αποτελούν προσωπικό. 

4. Ο έμμεσος εργοδότης έχει την υποχρέωση να κα¬ 
ταθέτει αναλυτικά προγράμματα ωρών εργασίας στην 
αρμόδια επιθεώρηση και για τους προσωρινά απασχο¬ 
λούμενους σε περίπτωση που δεν εφαρμόζεται σταθερό 
ωράριο εργασίας. 


5. Σε περίπτωση ανάγκης πραγματοποίησης υπερω- 
ριακής εργασίας, η υποχρέωση υποβολής αντίστοιχου 
αιτήματος προς έγκριση άδειας υπερωριακής απασχό¬ 
λησης, από την οικεία Επιθεώρηση, ανήκει στον έμμεσο 
εργοδότη, ο οποίος υποχρεούται επιπλέον να κοινοποιεί 
τον τελικώς πραγματοποιούμενο αριθμό ωρών υπερω- 
ριακής απασχόλησης στην Επιχείρηση Προσωρινής 
Απασχόλησης. 

6. Η Επιχείρηση Προσωρινής Απασχόλησης απογρά- 
φεται στο Μητρώο Εργοδοτών του Ι.Κ.Α. κατά τα ορι¬ 
ζόμενα στην περίπτωση α' της παρ. 1 του άρθρου 6 του 
Ν. 2972/2001 και υποχρεούται να υποβάλλει, στο κατά το 
άρθρο 4 του ως άνω νόμου, αρμόδιο για την απογραφή 
υποκατάστημα ή παράρτημα Ι.Κ.Α: α) αντίγραφο του 
εγγράφου της έγκρισης άσκησης της δραστηριότητας 
της προσωρινής απασχόλησης και β) αντίγραφα των 
εκάστοτε συμβάσεων, που καταρτίζονται τόσο με τους 
προσωρινά απασχολούμενους όσο και με τους έμμε¬ 
σους εργοδότες. 

7. Η Επιχείρηση Προσωρινής Απασχόλησης έχει υπο¬ 
χρέωση υποβολής της Αναλυτικής Περιοδικής Δήλωσης 
(ΑΠΔ) του άρθρου 1 του ν. 2972/2001 για το μόνιμο προ¬ 
σωπικό της και για τους προσωρινά απασχολούμενους 
για όσο χρονικό διάστημα δεν παρέχουν εργασία σε 
συγκεκριμένο έμμεσο εργοδότη. Πέραν της ανωτέρω 
ΑΠΔ υποβάλλεται υποχρεωτικά από την Επιχείρηση 
Προσωρινής Απασχόλησης και Αναλυτική Περιοδική 
Δήλωση για τους μισθωτούς της, που παρέχουν ερ¬ 
γασία προσωρινά σε έμμεσο εργοδότη και για όλο το 
διάστημα αυτής, κατά τα ειδικότερα οριζόμενα στον 
Κανονισμό της παρ. 2 του άρθρου 1 του ν. 2972/2001, 
όπως ισχύει. [Η παρ. 7 αντικαταστάθηκε ως άνω με την 
ΥΑ Φ11321/1272/67/ 22.2-3.3.2006 (ΦΕΚ Β' 272)]. 

8. Υποχρέωση υποβολής ΑΠΔ σύμφωνα με τις δια¬ 
τάξεις της προηγούμενης παραγράφου και για τους 
μισθωτούς που παρέχουν εργασία προσωρινά σε έμ¬ 
μεσο εργοδότη υπέχει από 1.1.2006 αποκλειστικά η Επι¬ 
χείρηση Προσωρινής Απασχόλησης. Επίσης και για το 
χρονικό διάστημα μέχρι 31.12.2005 και για όλους τους 
μισθωτούς που απασχολήθηκαν προσωρινά μέχρι τότε 
σε έμμεσο εργοδότη η ΑΠΔ θα υποβληθεί μόνο από 
την Εταιρεία Προσωρινής Απασχόλησης, χωρίς την επι¬ 
βολή προσθέτων τελών και λοιπών προσαυξήσεων. [Η 
παρ. 8 αντικαταστάθηκε ως άνω με την υπ’ αριθμ. ΥΑ 
Φ11321/1272/67/22.2-3.3.2006 (ΦΕΚ Β' 272).] 

9. Αν στις σχετικές συμβάσεις δεν υπάρχει πρόβλε¬ 
ψη για την καταβολή των ασφαλιστικών εισφορών των 
μισθωτών που απασχολούνται προσωρινά σε έμμεσο 
εργοδότη κατά τα οριζόμενα στο εδάφιο α’ της παρα¬ 
γράφου 4 του άρθρου 124 του Ν. 4052/2012, υπόχρεοι 
είναι η Επιχείρηση Προσωρινής Απασχόλησης και ο 
έμμεσος εργοδότης αλληλεγγύως και εις ολόκληρο ο 
κάθε ένας από αυτούς. 

Άρθρο 8 

Τρόπος και διαδικασία γνωστοποίησης 
των συμβάσεων προσωρινής Απασχόλησης 

1. Οι συμβάσεις προσωρινής απασχόλησης της παρ. 1 
του άρθρου 124 του ν. 4052/2012 (Α 41) συνάπτονται 
εγγράφως από την Εταιρεία Προσωρινής Απασχόλησης 
(Ε.Π.Α.) σε τρία αντίτυπα και υπογράφονται από τους 
συμβαλλόμενους, νόμιμο εκπρόσωπο της Εταιρείας και 
εργαζόμενο. 

Το ένα αντίτυπο της σύμβασης αμέσως μετά την 
υπογραφή της παραδίδεται στον εργαζόμενο, το άλλο 
παραμένει στην Ε.Π.Α. και το τρίτο παραδίδεται στον 
έμμεσο εργοδότη, ο οποίος υποχρεούται να το τηρεί 
στο χώρο εργασίας και να το θέτει στη διάθεση των 
ελεγκτικών οργάνων του Σ.Ε.Π.Ε. 

Σε περίπτωση συμβάσεων μερικής απασχόλησης, η 
Ε.Π.Α. υποχρεούται, μετά την κατάθεση τους στην οικεία 
Κοινωνική Επιθεώρηση Εργασίας σύμφωνα με τα προ- 
βλεπόμενα στην παρ. 1 του άρθρου 38 του ν. 1892/1990 
(ΦΕΚ 101 Α'), όπως αντικαταστάθηκε με το άρθρο 2 
του ν. 2639/1998 (ΦΕΚ 205 Α') και στη συνέχεια με το 
άρθρο 2 του ν. 3846/2010 (ΦΕΚ 166 Α'), να παραδίδει 
ένα αντίγραφο της σύμβασης στον εργαζόμενο και το 
άλλο να το αποστέλλει στον έμμεσο εργοδότη, ο οποίος 
έχει την υποχρέωση τήρησής του στο χώρο εργασίας. 

Η Ε.Π.Α. ευθύνεται για τη σύννομη κατάρτιση των ανω¬ 
τέρω συμβάσεων και είναι υπεύθυνη για την παράδοση 
των αντιτύπων τους στον εργαζόμενο και τον έμμεσο 
εργοδότη. 

2. Κατά το πρώτο δεκαπενθήμερο των μηνών Ιανουά¬ 
ριου και Ιουλίου κάθε έτους, οι Ε.Π.Α. έχουν υποχρέωση 
να υποβάλουν στη Διεύθυνση Απασχόλησης του Υπουρ¬ 
γείου Εργασίας Κοινωνικής Ασφάλισης και Πρόνοιας, 
έκθεση δραστηριοτήτων στην οποία μεταξύ των άλλων, 
θα περιλαμβάνονται τα ακόλουθα στοιχεία των συμβά¬ 
σεων προσωρινής απασχόλησης, που συνήφθησαν από 
τις Ε.Π.Α. κατά το προηγούμενο ημερολογιακό εξάμηνο: 

Το ονοματεπώνυμο του προσωρινά απασχοληθέντα, η 
χρονική περίοδος απασχόλησής του, τόσο στην ίδια όσο 
και στον έμμεσο εργοδότη, η ειδικότητά του, το φύλο 
του, η ηλικία του, ο χρόνος της προγενέστερης ανερ¬ 
γίας του, το εκπαιδευτικό του επίπεδο, η επωνυμία του 
έμμεσου εργοδότη, καθώς επίσης δήλωση της Ε.Π.Α. ότι 
ο έμμεσος εργοδότης δεν υπάγεται στις διατάξεις του 
ν. 2190/1994 ή στις διατάξεις της παρ. 3 του άρθρου 1 του 
ν. 2527/1997, όπως ισχύουν. Αντίγραφο της ως άνω έκθεσης 
δραστηριοτήτων υποχρεούται η Ε.Π.Α. να υποβάλει κατά 
τα προαναφερθέντα χρονικά διαστήματα και στο Εθνικό 
Ινστιτούτο Εργασίας και Ανθρώπινου Δυναμικού (Ε.Ι.Ε.Α.Δ.). 

Άρθρο 9 

Τήρηση Μητρώου Προσωρινής Απασχόλησης 

1. Στη Διεύθυνση Απασχόλησης του Υπουργείου Ερ¬ 
γασίας Κοινωνικής Ασφάλισης και Πρόνοιας τηρείται 
Μητρώο Επιχειρήσεων Προσωρινής Απασχόλησης, το 
οποίο πρέπει να περιλαμβάνει τα εξής στοιχεία: 

- Τον αύξοντα αριθμό 

- Την επωνυμία της Επιχείρησης Προσωρινής Απασχό¬ 
λησης - Διεύθυνση Ε.Π.Α. (έδρας και υποκαταστημάτων), 
τηλέφωνα - ΕΑΧ - Ε-πιαίΙ 

- Την έδρα της Επιχείρησης 

- Τον αριθμό πρωτοκόλλου του εγγράφου με το οποίο 
η Διεύθυνση Απασχόλησης του Υπουργείου Εργασίας, 
Κοινωνικής Ασφάλισης και Πρόνοιας γνωστοποίησε στο 
ενδιαφερόμενο φυσικό ή νομικό πρόσωπο τη δυνατό¬ 
τητα άσκησης της δραστηριότητας της προσωρινής 
απασχόλησης. 

- Τον αριθμό και τα στοιχεία των εγγυητικών επι¬ 
στολών 

- Τον αριθμό και τις ειδικότητες των απασχολουμένων 
της Επιχείρησης Προσωρινής Απασχόλησης, εφόσον 
υφίστανται 


- Τον αριθμό των προσωρινά απασχολουμένων όπως 
προκύπτει από την ανά εξάμηνο υποβαλλόμενη έκθεση 
δραστηριοτήτων. 

- Τις κυρώσεις που έχουν τυχόν επιβληθεί 

2. Η σύναψη συμβάσεων προσωρινής απασχόλησης 
επιτρέπεται εφόσον η Επιχείρηση Προσωρινής Απασχό¬ 
λησης (Ε.Π.Α.) έχει εγγράφει στο Μητρώο Επιχειρήσεων 
Προσωρινής Απασχόλησης και δεν της έχει απαγορευ¬ 
τεί η άσκηση της εν λόγω δραστηριότητας σύμφωνα 
με τις κείμενες διατάξεις. 

Άρθρο 10 

Μεταβατικές Διατάξεις 

Η άσκηση της δραστηριότητας της προσωρινής απα¬ 
σχόλησης από Επιχειρήσεις Προσωρινής Απασχόλησης 
εξαρτάται από τη διαρκή τήρηση των διατάξεων του 
εξουσιοδοτικού νόμου και των απαιτήσεων της παρού¬ 
σας απόφασης, και ως εκ τούτου οι διατάξεις της πα¬ 
ρούσας ισχύουν και για τις ΕΠΑ που ήδη ασκούν νομί- 
μως την δραστηριότητα της προσωρινής απασχόλησης. 

Άρθρο 11 

Καταργούμενες Διατάξεις 

Από την έναρξη ισχύος της παρούσας απόφασης κα- 
ταργούνταί: α) η υπ’ αριθμ. 30342/6-3-2002 απόφαση του 
Υπουργού Εργασίας και Κοινωνικών Ασφαλίσεων (ΦΕΚ 
Β' 337) και β) η υπ’ αριθμ. 25149/525/16-11-2012 απόφαση 
του Υπουργού Εργασίας, Κοινωνικής Ασφάλισης και 
Πρόνοιας (ΦΕΚ Β' 3050). 

Αρθρο 12 

Ισχύς παρούσας απόφασης 

Η παρούσα απόφαση ισχύει από το χρόνο δημοσίευ¬ 
σής της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιανουάριου 2013 

Ο ΥΦΥΠΟΥΡΓΟΣ 

ΝΙΚΟΛΑΟΣ ΠΑΝΑΓΙΩΤΟΠΟΥΛΟΣ 
-♦- 

Αριθμ. 1519/35 (2) 

Καθορισμός του ύψους, των όρων και προϋποθέσεων, 
και της διαδικασίας κατάπτωσης των εγγυητικών 
επιστολών που καταθέτουν οι Επιχειρήσεις Προσω¬ 
ρινής Απασχόλησης. 

Ο ΥΦΥΠΟΥΡΓΟΣ ΕΡΓΑΣΙΑΣ, 
ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις των άρθρων 126 και 122-133 του 
ν. 4052/2012 «Νόμος Αρμοδιότητας Υπουργείων Υγείας 
και Κοινωνικής Αλληλεγγύης και Εργασίας και Κοινω¬ 
νικής Ασφάλισης για εφαρμογή του νόμου «Εγκριση 
των Σχεδίων Συμβάσεων Χρηματοδοτικής Διευκόλυνσης 
μεταξύ του Ευρωπαϊκού Ταμείου Χρηματοπιστωτικής 
Σταθερότητας Ε.Τ.Χ.Σ., της Ελληνικής Δημοκρατίας και 
της Τράπεζας της Ελλάδος, του Σχεδίου του Μνημονίου 
Συνεννόησης μεταξύ της Ελληνικής Δημοκρατίας, της 
Ευρωπαϊκής Επιτροπής και της Τράπεζας της Ελλάδος, 
και άλλες επείγουσες διατάξεις για την μείωση του δη¬ 
μοσίου χρέους και την διάσωση της εθνικής οικονομίας 
και άλλες διατάξεις» (ΦΕΚ Α' 41). 

2. Τις διατάξεις του Ν. 3919/2011 (ΦΕΚ 32 Α72-3-2011) 
«αρχή επαγγελματικής ελευθερίας, κατάργηση αδικαιο¬ 
λογήτων περιορισμών στην πρόσβαση και άσκηση επαγ¬ 
γελμάτων», όπως τροποποιήθηκε με την παράγραφο 16 
του άρθρου 4 του ν. 4038/2012 «Επείγουσες ρυθμίσεις 
που αφορούν την εφαρμογή του μεσοπρόθεσμου πλαι¬ 
σίου δημοσιονομικής στρατηγικής 2012-2015» (ΦΕΚ Α' 14). 

3. Τις διατάξεις του άρθρου 90 του κώδικα ο οποίος 
κυρώθηκε με το άρθρο πρώτο του Π.Δ. 63/2005 «Κω¬ 
δικοποίηση της νομοθεσίας για την Κυβέρνηση και τα 
Κυβερνητικά Όργανα» (ΦΕΚ 98 Α'). 

4. Τις διατάξεις του Π.Δ. 368/1989 «Οργανισμός του 
Υπουργείου Εργασίας» (ΦΕΚ 163 Α') όπως αυτός ισχύει. 

5. Το Π.Δ. 372/95 «Μεταφορά της Γενικής Γραμματεί¬ 
ας Κοινωνικών Ασφαλίσεων από το Υπουργείο Υγείας 
Πρόνοιας και Κοινωνικών Ασφαλίσεων στο Υπουργείο 
Εργασίας» (ΦΕΚ Α' 201). 

6. Τις διατάξεις της υπ’ αριθμ. 80036/2003 Υπουργού 
Εργασίας και Κοινωνικής Ασφάλισης (ΦΕΚ Β' 983). 

7. Τις διατάξεις των άρθρων 1 και 4 του Π.Δ. 85/2012 
«Ιδρυση και μετονομασία Υπουργείων, Μεταφορά και 
Κατάργηση Υπηρεσιών» (ΦΕΚ Α' 141). 

8. Την με αριθμ. 14362/20/18-7-2012 κοινή απόφαση 
Πρωθυπουργού και Υπουργού Εργασίας, Κοινωνικής 
Ασφάλισης και Πρόνοιας «Ανάθεση Αρμοδιοτήτων στον 
Υφυπουργό Εργασίας, Κοινωνικής Ασφάλισης και Πρό¬ 
νοιας Νικόλαο Παναγιωτόπουλο» (ΦΕΚ Β' 2166). 

9. Τις διατάξεις της υπ’ αριθμ. 9797/292/14-5-2012 από¬ 
φασης του Υπουργού Εργασίας και Κοινωνικής Ασφά¬ 
λισης (ΦΕΚ Β' 1664). 

10. Τις διατάξεις της υπ’ αριθμ. 23863/506/2-11-2012 
απόφασης του Υπουργού Εργασίας, Κοινωνικής Ασφά¬ 
λισης και Πρόνοιας (ΦΕΚ Β' 2963). 

11. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρα¬ 
τικού Προϋπολογισμού, αποφασίζουμε: 

Άρθρο 1 

Υποχρέωση κατάθεσης εγγυητικών επιστολών 

Κάθε Επιχείρηση προκειμένου να ασκήσει την δραστη¬ 
ριότητα της προσωρινής απασχόλησης, υποχρεούται 
να καταθέσει δύο (2) εγγυητικές επιστολές Τράπεζας, 
σύμφωνα με τις διατάξεις της παρούσας. 

Αρθρο 2 

Χρόνος κατάθεσης εγγυητικών επιστολών 

Κάθε Επιχείρηση Προσωρινής Απασχόλησης η οποία 
πληροί, με βάση τα υποβληθέντα από την Επιχείρηση 
δικαιολογητικά και την Έκθεση της Τριμελούς Επιτρο¬ 
πής, τους όρους και τις προϋποθέσεις για την άσκηση 
της δραστηριότητας της προσωρινής απασχόλησης, 
ειδοποιείται εγγράφως από την Διεύθυνση Απασχόλη¬ 
σης του Υπουργείου Εργασίας, Κοινωνικής Ασφάλισης 
και Πρόνοιας να καταθέσει αρμοδίως τις κατά το προ¬ 
ηγούμενο άρθρο εγγυητικές επιστολές, το αργότερο 
εντός δέκα (10) εργάσιμων ημερών από τη λήψη της 
ειδοποίησης. 

Άρθρο 3 

Ύψος εγγυητικών επιστολών 

1. Η πρώτη από τις κατά το άρθρο 1 εγγυητικές επι¬ 
στολές, δίδεται ως εγγύηση για τη διασφάλιση των 
αποδοχών των προσωρινά απασχολούμενων μισθωτών 


της Επιχείρησης Προσωρινής Απασχόλησης και πρέπει 
να έχει απεριόριστη ισχύ. Το ύψος αυτής της εγγυητικής 
πρέπει να ανέρχεται στο ποσό των εξήντα χιλιάδων 
(60.000€) ευρώ. Η εγγυητική επιστολή κατατίθεται στη 
Διεύθυνση Απασχόλησης του Υπουργείου Εργασίας, 
Κοινωνικής Ασφάλισης και Πρόνοιας. 

2. Η δεύτερη από τις κατά το άρθρο 1 εγγυητικές 
επιστολές, δίδεται ως εγγύηση για τη διασφάλιση των 
πόσης φύσεως ασφαλιστικών εισφορών των προσωρινά 
απασχολουμένων μισθωτών της Επιχείρησης Προσω¬ 
ρινής Απασχόλησης και πρέπει να έχει απεριόριστη 
ισχύ. Το ύψος αυτής της εγγυητικής επιστολής πρέπει 
να ανέρχεται στο ποσό των 30.000 ευρώ. Η εγγυητική 
επιστολή κατατίθεται στην Διεύθυνση Οικονομικών Υπη¬ 
ρεσιών του ΙΚΑ, η οποία υποχρεούται να ενημερώσει 
την αρμόδια Διεύθυνση Ασφάλισης και Εσόδων. 

3. Το ύψος των κατά τις προηγούμενες παραγράφους 
εγγυητικών επιστολών δύναται να αναπροσαρμόζεται 
κάθε διετία με απόφαση του Υπουργού Εργασίας, Κοι¬ 
νωνικής Ασφάλισης και Πρόνοιας. Η αναπροσαρμογή 
γίνεται ανάλογα με τον αριθμό των προσωρινά απασχο¬ 
λουμένων μισθωτών με τους οποίους έχει συμβληθεί η 
Επιχείρηση Προσωρινής Απασχόλησης και η Επιχείρηση 
αυτή υποχρεούται να καταθέσει τις αντίστοιχες κατά 
τις παραγράφους 1 και 2 σχετικές συμπληρωματικές 
εγγυητικές επιστολές μέσα σε ένα τρίμηνο από τη δη¬ 
μοσίευση της κατά το προηγούμενο εδάφιο Υπουργικής 
απόφασης, διαφορετικά απαγορεύεται η άσκηση της 
δραστηριότητας της προσωρινής απασχόλησης από την 
εν λόγω επιχείρηση σύμφωνα με τις κείμενες διατάξεις. 

4. Σε κάθε μία από τις ανωτέρω εγγυητικές επιστολές 
πρέπει να περιέχεται ο όρος ότι η Τράπεζα παραιτείται 
ρητά και ανεπιφύλακτα από την ένσταση της διζήσεως 
και από κάθε άλλη ένσταση και προθεσμία των άρθρων 
853, 858, 862 έως και 868 του Αστικού Κώδικα (Α.Κ.) και 
να δηλώνει ότι, σε περίπτωση κατάπτωσης της εγγυη¬ 
τικής επιστολής, θα καταβάλει αμέσως το ποσό που θα 
της ζητηθεί μετά από απλή και μόνο ειδοποίηση χωρίς 
αντιρρήσεις και χωρίς να έχει καμία απολύτως και από 
οποιοδήποτε λόγο ευθύνη ή υποχρέωση να ερευνήσει 
το νόμιμο ή μη της αξίωσης για την οποία εκδόθηκε η 
εγγύηση, ούτε να λάβει υπόψη της οποιεσδήποτε εν¬ 
στάσεις ή αντιρρήσεις που τυχόν προβληθούν. 

Άρθρο 4 

Όροι, προϋποθέσεις και διαδικασία 

κατάπτωσης εγγυητικών επιστολών 

1. Η εγγυητική επιστολή της παραγράφου 1 του άρ¬ 
θρου 3 της παρούσας καταπίπτει υπέρ του προσωρινά 
απασχολούμενου μισθωτού της Επιχείρησης Προσωρι¬ 
νής Απασχόλησης, αν η επιχείρηση αυτή καθυστερεί 
να καταβάλει στο μισθωτό αποδοχές που αντιστοιχούν 
συνολικά σε ποσό τριών (3) μηνών ή αποδοχές που 
αντιστοιχούν σε σύμβαση μικρότερης διάρκειας. 

Για την κατάπτωση της αυτής εγγυητικής επιστολής 
απαιτείται αίτηση του μισθωτού, την οποία υποβάλλει 
στην Διεύθυνση Απασχόλησης του Υπουργείου Εργα¬ 
σίας, Κοινωνικής Ασφάλισης και Πρόνοιας και με την 
οποία ζητείται η έκδοση από τον Υπουργό Εργασίας, 
Κοινωνικής Ασφάλισης και Πρόνοιας της πράξης (ολι¬ 
κής ή μερικής) κατάπτωσης της εγγυητικής επιστολής. 
Η εν λόγω αίτηση διαβιβάζεται στην Ειδική Επιτροπή 
Ιδιωτικών Υπηρεσιών Απασχόλησης προκειμένου αυτή 

να γνωμοδοτήσει σχετικά προς τον Υπουργό Εργασί¬ 
ας Κοινωνικής Ασφάλισης και Πρόνοιας. Η πράξη του 
Υπουργού αποτελεί τίτλο πληρωμής του δικαιούχου 
μισθωτού από την Τράπεζα που έχει εκδώσει την εγ¬ 
γυητική επιστολή. 

Προκειμένου να εκδοθεί η πράξη κατάπτωσης πρέπει 
απαραιτήτως ο μισθωτός να επισυνάπτει στη σχετική 
αίτησή του τα εξής: 

α) έγγραφο της Επιχείρησης Προσωρινής Απασχό¬ 
λησης με το οποίο η Επιχείρηση αφενός να αναγνωρί¬ 
ζει το ύψος και την αξίωση επί των καθυστερούμενων 
αποδοχών και αφετέρου να δηλώνει ότι αδυνατεί να 
καταβάλλει τις αποδοχές αυτές. Σε περίπτωση που ο 
έμμεσος εργοδότης κατόπιν σχετικής συμφωνίας, είναι 
υποχρεωμένος να καταβάλει τις αποδοχές του μισθω¬ 
τού, ο τελευταίος πρέπει να επισυνάψει στην αίτησή 
του, ομοίου περιεχομένου έγγραφο, που υπογράφεται 
τόσο από την Επιχείρηση Προσωρινής Απασχόλησης 
όσο και από τον έμμεσο εργοδότη, 

β) ή επικυρωμένο αντίγραφο δικαστικής απόφασης 
με την οποία να αναγνωρίζονται οι καθυστερούμενες 
αποδοχές, μαζί με υπεύθυνη δήλωση του μισθωτού ότι 
δεν έχει εν τω μεταξύ λάβει χώρα εξόφληση μερική ή 
ολική των καθυστερούμενων αποδοχών. 

2. Η εγγυητική επιστολή της παραγράφου 2 του άρ¬ 
θρου 3 της παρούσας καταπίπτει υπέρ του Ι.Κ.Α., αν 
καθυστερείται η καταβολή στον οργανισμό αυτό ασφα¬ 
λιστικών εισφορών πόσης φύσεως τουλάχιστον τριών 
(3) μηνών οι οποίες αφορούν στους προσωρινά απα¬ 
σχολούμενους μισθωτούς από Επιχείρηση Προσωρινής 
Απασχόλησης. 

Εφόσον οι καθυστερούμενες ασφαλιστικές εισφορές 
έχουν οριστικοποιηθεί σύμφωνα με τις κείμενες διατά¬ 
ξεις, η αρμόδια υπηρεσία του Ι.Κ.Α. εκδίδει τη σχετική 
πράξη, την προωθεί στο Διοικητή του Ι.Κ.Α για την έκδο¬ 
ση από αυτόν της πράξης (ολικής ή μερικής) κατάπτω¬ 
σης της εγγυητικής επιστολής και στη συνέχεια καλείται 
η Τράπεζα να καταβάλει στο Ι.Κ.Α. το αντιστοιχούν ποσό. 

Εντός τριμήνου από την κοινοποίηση των πράξεων 
κατάπτωσης των εγγυητικών επιστολών, οι ΕΠΑ, σε 
βάρος των οποίων κατέπεσαν οι εγγυητικές επιστολές 
υποχρεούνται να καταθέσουν αντίστοιχες εγγυητικές 
επιστολές ισόποσες με το συνολικό ποσό της κατά¬ 
πτωσης. 


Αρθρο 5 

Επιστροφή εγγυητικών επιστολών 

Οι κατά την παρούσα απόφαση εγγυητικές επιστολές 
επιστρέφονται με απόφαση της Ειδικής Επιτροπής Ιδιω¬ 
τικών Υπηρεσιών Απασχόλησης, μετά την οριστική παύ¬ 
ση της δραστηριότητας της Επιχείρησης Προσωρινής 
Απασχόλησης και εφόσον ο νόμιμος εκπρόσωπος της 
επιχείρησης υποβάλλει υπεύθυνη δήλωση, του άρθρου 
8 του ν. 1599/1986 (Α' 75) και της παραγράφου 3 του 
άρθρου 3 του ν. 2690/1999 (Α' 45), ότι δεν οφείλονται 
αποδοχές και κάθε είδους προβλεπόμενες αποζημιώσεις 
σε κανέναν από τους προσωρινά απασχολούμενους της 
επιχείρησης. 

Αρθρο 6 

Μεταβατικές Διατάξεις 

Η άσκηση της δραστηριότητας της προσωρινής απα¬ 
σχόλησης από Επιχειρήσεις Προσωρινής Απασχόλησης 
εξαρτάται από τη διαρκή τήρηση των διατάξεων του 
εξουσιοδοτικού νόμου και των απαιτήσεων της παρού¬ 
σας απόφασης, και ως εκ τούτου οι διατάξεις της πα¬ 
ρούσας ισχύουν και για τις ΕΠΑ που ήδη ασκούν νομί- 
μως την δραστηριότητα της προσωρινής απασχόλησης. 

Άρθρο 7 

Καταργούμενες διατάξεις 

Από την έναρξη ισχύος της παρούσας απόφασης κα- 
ταργούνταί: α) η υπ’ αριθμ. 30343/6-3-2002 απόφαση του 
Υπουργού Εργασίας και Κοινωνικών Ασφαλίσεων (ΦΕΚ 
Β' 337) και β) η υπ’ αριθμ. 23863/506/2-11-2012 απόφαση 
του Υπουργού Εργασίας, Κοινωνικής Ασφάλισης και 
Πρόνοιας (ΦΕΚ Β' 2963) 

Άρθρο 8 

Ισχύς παρούσας απόφασης 

Η παρούσα απόφαση ισχύει από το χρόνο δημοσίευ¬ 
σής της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιανουάριου 2013 

Ο ΥΦΥΠΟΥΡΓΟΣ 

ΝΙΚΟΛΑΟΣ ΠΑΝΑΓΙΩΤΟΠΟΥΛΟΣ 

